CELEX: 62009CA0003
Language: lt
Date: 2010-03-18 00:00:00
Title: Byla C-3/09: 2010 m. kovo 18 d. Teisingumo Teismo (aštuntoji kolegija) sprendimas byloje ( Hof van Beroep te Gent (Belgija) prašymas priimti prejudicinį sprendimą) Erotic Center BVBA prieš Belgische Staat (Šeštoji PVM direktyva — 12 straipsnio 3 dalies a punktas — H priedas — Sumažintas PVM tarifas — Sąvoka „įėjimas į kino teatrą“ — Individuali filmų pagal užsakymą žiūrėjimo kabina)

22.5.2010   
            
            
               LT
            
            
               Europos Sąjungos oficialusis leidinys
            
            
               C 134/7
            
         2010 m. kovo 18 d. Teisingumo Teismo (aštuntoji kolegija) sprendimas byloje (Hof van Beroep te Gent (Belgija) prašymas priimti prejudicinį sprendimą) Erotic Center BVBA prieš Belgische Staat
   
   (Byla C-3/09) (1)
   
   (Šeštoji PVM direktyva - 12 straipsnio 3 dalies a punktas - H priedas - Sumažintas PVM tarifas - Sąvoka „įėjimas į kino teatrą“ - Individuali filmų pagal užsakymą žiūrėjimo kabina)
   2010/C 134/11
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Hof van Beroep te Gent
   
   
      Šalys pagrindinėje byloje
   
   
      Ieškovė: Erotic Center BVBA
   
   
      Atsakovė: Belgische Staat
   
   
      Dalykas
   
   Prašymas priimti prejudicinį sprendimą — Hof van Beroep te Gent — 1977 m. gegužės 17 d. Tarybos Šeštosios direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23) H priedo 7 kategorijos (dabar — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) III priedo 7 punktas) išaiškinimas — Sumažintas mokesčio tarifas, taikomas tam tikram prekių tiekimui ir paslaugų teikimui — Kino teatrai — Sąvoka — Individuali kabina, kurioje galima žiūrėti filmus pagal pageidavimą
   
      Rezoliucinė dalis
   
   Įėjimo į kino teatrą sąvoka, numatyta 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas, iš dalies pakeistos 2001 m. sausio 19 d. Tarybos direktyva 2001/4/EB, H priedo 7 kategorijos pirmoje pastraipoje, turi būti aiškinama taip, kad ji neapima vartotojo sumokėtą sumą, kad galėtų individualiai žiūrėti vieną ar kelis filmus arba filmų ištraukas privačioje erdvėje, kaip antai pagrindinėje byloje aptariamos kabinos.
   
      (1)  OL C 82, 2009 4 4.